22/12/2022 | Administración LocalMunicipal
Irixoa
Bases específicas convocatoria técnica deportiva estabilización 2022

BASES ESPECÍFICAS QUE REXERÁN A CONVOCATORIA DO PROCESO SELECTIVO PARA A PROVISIÓN DE 1 PRAZA DE PERSOAL LABORAL FIXO GRUPO II, TÉCNICA/O DEPORTIVA/O, NO MARCO DO PROCESO DE ESTABILIZACIÓN DE EMPREGO TEMPORAL DO CONCELLO DE IRIXOA, INCLUÍDO NA OFERTA EXTRAORDINARIA DE EMPREGO PÚBLICO DO ANO 2022. Con data do 16-12-2022 a Xunta de Goberno Local do Concello de Irixoa aprobou as Bases específicas a provisión de praza de técnica deportiva, dentro do proceso de estabilización polo sistema excepcional de concurso, en execución da oferta de emprego público do ano 2022 (XGL 13-5-2022). É obxecto da presente convocatoria a provisión de praza de técnica/o deportiva, recollida na oferta de emprego público extraordinaria de 2022 para a estabilización de emprego temporal de longa duración. Apróbanse o amparo e en desenvolvemento do disposto, con carácter xeral e básico, nas Bases Xerais do Concello de Irixoa para a selección das prazas de persoal funcionario e laboral fixo, derivadas do proceso especial de estabilización do emprego temporal de longa duración (art.2 e disposicións adicionais sexta e oitava da Lei 20/2021, de 28 de decembro, de medidas urxentes para a redución da temporalidade no emprego público), incluído na OEP extraordinaria de 2022. As función a desenvolver son a xestión do ámbito deportivo do concello, entre outras, son: - Estudar as necesidades das infraestruturas deportivas municipais e transmitilas aos órganos municipais; - Asistencia aos eventos deportivos organizados polo concello cando así se o requira. - Planificación e organización de viaxes, excursións e actividades de carácter deportivo. - Fomento da práctica deportiva no concello. - Inventario do material deportivo e solicitude do material necesario - Control de horarios e coordinación de actividades; - Tramitación administrativa e xestión completa dos expedientes de subvencións e axudas solicitadas ou outorgadas polo concello no seu ámbito de traballo; - Atención telefónica e ao publico. - Calquera outra relacionada co posto que lle encomende o seu superior xerárquico.3.1.-REQUISITOS XERAIS. Para ser admitido neste proceso extraordinario de estabilización de emprego temporal, os aspirantes deberán reunir os requisitos establecidos nas Bases Xerais do Concello de Irixoa para a selección das prazas de persoal funcionario e laboral fixo, derivadas do proceso especial de estabilización do emprego temporal de longa duración (Art.2 e disposicións adicionais sexta e oitava da Lei 20/2021, de 28 de decembro, de medidas urxentes para a redución da temporalidade no emprego público), incluído na OPE extraordinaria de 2022.3.2.-REQUISITOS ESPECÍFICOS. a) Titulación: Grado en Ciencias da Actividade Física e do Deporte, en Maxisterio, especialidade en Educación Física, ou equivalente. b ) Estar en posesión do CELGA 4, ou equivalente, ou estar en condición de obtelo antes do remate do prazo de presentación de instancias. En todo caso, os aspirantes que non acrediten o coñecemento de Lingua Galega requirida, deberán realizar a proba específica de coñecemento da mesma, según establecen as bases xerais 6ª e 7ª (Proba sobre o coñecemento da lingua galega). c) certificación negativa do Rexistro central de delincuentes sexuais. O sistema selectivo empregado será o concurso de méritos. A valoración dos méritos do sistema de concurso, en consonancia co proceso de estabilización de emprego temporal de longa duración obxecto da convocatoria, ten en conta maioritariamente a experiencia profesional no corpo, escala, categoría ou equivalente de que se trate. Enténdese este aspecto como un factor fundamental a ter en conta nos méritos achegados polas persoas aspirantes indicativo do grao de coñecemento e a práctica no desenvolvemento das funcións propias do posto obxecto da convocatoria, así como dos procedementos, tarefas, condicións e medios necesarios para o seu axeitado desempeño. Os outros méritos valorados no concurso responden ás características e requisitos necesarios para o mellor desempeño do posto ao que se opta. A cualificación dos méritos levarase a cabo de acordo co establecido nas bases xerais de convocatoria. Unha vez comezado o proceso selectivo, os anuncios de celebración das sucesivas probas, así como as puntuacións expoñeranse no taboleiro de anuncios físico e da páxina web. A puntuación definitiva estará determinada pola suma das puntuacións obtidas na fase de concurso. Irixoa, 19 de decembro de 2022 O alcalde Antonio Deibe Sanmartín